Għasfur mill-bejta ttajjar jimraħ baxx baxx mirżuħ ifittex loqma ikel għaż-żgħar l'għandu bil-ġuħ. Waqt li kien qed jittajjar fuq l-għolja tal-kalvarju l-għasfur straħ fuq il-għuda maħsud ra x-xenarju. Qalbu sewda nikkieta ra nies iebsa madwaru raġel mitluq għal mejjet qegħdin jiġbduh xagħru. Salbuh ma' salib aħrax mara tibki u tolfoq mixħuta taħt riġlejh. mitluqa fuq spallejh qalbu l-għasfur ingħafset imbikkem resaq lejh. Staqsieh kif jista' jgħinu għalxiex bi swat battewk naħlef li qabel nitlaq niġbidlek ftit mix-xewk. Ma' xewka twila ssielet ġibidha bit-tbatija sidru ċappas bid-demm. Ġesu` dawwar ftit wiċċu sabiex irroddlu ħajr u b'leħen miksur qallu maltemp ġej, mur malajr. Sider l-għasfur imxarrab tad-demm kellu xi qtar dlonk lejn il-bejta tar. iż-żgħar sabhom miblula sidirhom kollu aħmar bid-demm qaddis maħsula. Iż-żgħar qallhom x'kien ġara tassew ġrajja tal-waħx għajnejh bid-dmugħ mimlija ifisser ma jiflaħx. Għat-tlieta beda jberraq ta' ragħad qawwi l-ħoss maħnuq 'l missier għajjat żejjen lill-pitirross. Mis-sema waqgħet dalma lill-għasfur bgħatt tislija ħniena wettaqt ma' ibni tebgħa nagħtik middija.
IL-PITIRROSS